Hymn Lyrics www.traditionalmusic.co.uk - Christian Hymn Lyrics.  

Puer natus in Bethlehem (Text) 
Puer natus in Bethlehem; Unde gaudet Ierusalem. Alleluia! 
Assumpsit carnem Filii Dei Patris altissimi. Alleluia! 
Per Gabrielis nuncium Virgo concepit Filium. Alleluia! 
De matre natus virgine, Sine virili semine. Alleluia! 
Sine serpentis vulnere De nostro venit sanguine. Alleluia! 
Incarne nobis similis, Peccato sed dissimilis. Alleluia! 
Tanquam sponsus de thalamo, Processit matris utero. Alleluia! 
Hic iacet in praesepio Qui regnat sine termino. Alleluia! 
Cognovit bos et asinus Quod puer erat Dominus. Alleluia! 
Et angelus pastoribus Revelat quis sit Dominus. Alleluia! 
Magi de longe veniunt; Aurum, thus, myrrham offerunt. Alleluia! 
Intrantes domum invicem, Natum salutant hominem. Alleluia! 
In hoc natali gaudio, Benedicamus Domino. Alleluia! 
Laudetur sancta Trinitas, Deo dicamus gratias. Alleluia! 
Latin, 13th-14th centuries